Lud, zbunjen, normalan

Lud, zbunjen, normalan je bosanskohercegovačka humoristička serija u režiji Elmira Jukića i scenariste Feđe Isovića. Prva sezona je počela emitovanje 2. septembra 2007, a druga 7. septembra 2008. Zadnja epizoda druge sezone je emitovana 12. aprila 2009.

Nakon Bosne i Hercegovine i Hrvatske, serija se od 27. septembra 2008. emituje i u Srbiji, na prvom programu RTS-a. Od 15. septembra 2014. u Srbiji se serija počinje ponovo emitovati na televiziji B92. Nakon završetka emitovanja pete sezone u Srbiji, nove epizode serije počinju se prikazivati na televiziji Prva. Također, prva sezona serije se emitirala i u Sjevernoj Makedoniji zahvaljujući televiziji A1, a ostale sezone su emitirane na televiziji Kanal 5. Od 2015. u Sjevernoj Makedoniji se serija emitira na TV-kanalu Alfa TV. Serija je veliku popularnost stekla i u Crnoj Gori, gdje je emitirana na TV Vijesti, a od 2015. serija se emitira na televiziji Prva CG. Od 2012. serija se emituje i u Sloveniji na POP TV-u, a od 2015. serija se u Sloveniji emitira na TV kanalu Planet TV. Serija se uspješno emituje i na Kosovu posredstvom RTV Kosovo.

Snimanje treće sezone je počelo 1. septembra 2009, a nastavak emitovanja je započeo u januaru 2010. Početak emitovanja četvrte sezone započinje u januaru 2011. Snimanje 24 nova nastavka  pete sezone ove popularne humoristične serije je najavljeno za 6. januar 2012, a nove epizode prikazivane su 29. januara 2012.http://www.e-posavina.com/portal/drustvo/kultura/1909 Zbog velike popularnosti serije, peta sezona je podijeljena u dva dijela. Prvih 15 epizoda pete sezone je emitirano u 2012, a ostatak od 9 epizoda je počelo sa emitiranjem 1. januara 2013. Scenarista Feđa Isović je 7. juna 2013. potvrdio da serija nije zvanično završila, te da piše scenario za nove epizode, koje uskoro možemo očekivati na TV ekranima.

Šesta sezona serije premijerno je emitovana 3. novembra 2014. na Novoj TV. Scenarista Feđa Isović je potvrdio da je snimanje serije i dalje u toku, te da je snimljeno preko 210 epizoda. Također je potvrđeno da su u toku pregovori sa bosanskohercegovačkim TV kućama o pravu otkupa novih epizoda koje će uskoro biti premijerno prikazane u BiH.

Premijerno emitiranje šeste sezone serije u Bosni i Hercegovini prikazano je 4. aprila 2015. na Face TV-u. Premijerno emitiranje novih 24 epizode sedme sezone serije prikazano je 5. aprila 2015. na Novoj TV, a u Bosni i Hercegovini emitiranje sedme sezone počelo 4. maja 2015. na Face TV-u. Osma sezona serije, počela je sa premijernim emitiranjem 15. maja 2015. na Novoj TV. Deveta sezona premijerno je emitovana od 3. novembara 2015. na Novoj TV.

Deseta sezona serije je krenula sa premijernim emitiranjem od 26. juna 2016. u Srbiji na televiziji B92.

Iako je režiser serije Elmir Jukić potvrdio da je snimanje serije završeno nakon deset sezona i 264 snimljene epizode, uskoro slijedi snimanje novih 36 epizoda

Jedanesta sezona serije kreće sa emitiranjem na Novoj TV od 17. februara 2020. od ponedjeljka do četvrtka u terminu 21:30 sati. U Bosni i Hercegovini jedanesta sezona serije počinje sa emitiranjem od 5. novembra 2020. od ponedjeljka od petka u terminu od 20:15 sati na kanalu Nova BH.

Dvanaesta sezona koja sadrži 12 epizoda počela je s emitiranjem od 26. marta 2020. na Novoj TV.

Scenarista Feđa Isović je u aprilu 2020. objavio da piše scenario za nove epizode serije, te da serija neće završiti sa 300 epizoda kako je to ranije bilo najavljeno. U novembru 2020, scenarista Feđa Isović je najavio da su nove epizode spremne za snimanje, i da je scenario za iste napisan.

Nakon smrti glavnog glumca Mustafe Nadarevića, scenarista serije Feđa Isović je odlučio da se serija više neće snimati.

Preostalih 11 epizoda dvanaeste sezone serije počelo je s emitiranjem subotom i nedjeljom u večernjem terminu na Novoj TV od 10. aprila 2021 na Novoj TV.

Posljednja 13. sezona serije emitirala se na Novoj TV od 10. septembra 2021. svakim radnim danom u večernjem terminu.

Posljednja 309. epizoda serije je emitovana na Novoj TV 10. novembra 2021, čime je serija završena nakon 14 godina emitovanja. Snimanje serije je prekinuto u martu 2020. zbog pandemije koronavirusa, a finalna odluka o prekidu snimanja serije je donesena nakon smrti glavnog glumca Mustafe Nadarevića.

Tarik Džinić je u jednom od intervju razgovora otkrio da je Nova TV naručila snimanje 336 epizoda, te da je bilo planirano da serija završi sa emitiranjem nakon 336 snimljenih epizoda.

Posljednja epizoda serije je u Bosni i Hercegovini emitovana na dan 2. decembra 2021. na kanalu Nova BH.

Od septembra 2022. na području Kosova je počela sa emitiranjem serija "Tri brata" po originalnom scenariju za seriju Lud, zbunjen, normalan. Scenario potpisuje Feđa Isović, a radnja serije je adaptirana za područje Kosova.

 Uloge 

 Glavne uloge 

 Glumac  Lik  Sezone 1.  2.  3.  4.  5.  6.  7.  8. 9. 10. 11. 12. 13. Mustafa Nadarević  Izet Fazlinović  Glavna Senad Bašić  Faruk Fazlinović  Glavna   Moamer Kasumović  Damir Fazlinović Glavna Bilal Hadžić  Džema-Branko Fazlinović #1    Glavna   Ivor Šparavalo  Džema-Branko Fazlinović #2    Glavna   Tarik Džinić  Džema-Branko Fazlinović #3    Glavna

 Sporedne 
 Glumac  Lik  Sezone 1.  2.  3.  4.  5.  6.  7.  8.  9.  10. 11. 12. 13.                 Samir Fazlinović  Sporedna   Sporedna   Sporedna   Dragan Čmar "Čombe"  Sporedna   Sporedna   Sporedna   Dino Mujkić  Sporedna     Reufik Mujkić "Refko"   Sporedna   Sporedna     Meho Mujkić  Sporedna   Sporedna  Šefika Rondić Sporedna  Sporedna   Ivana  Sporedna    Rabija Bubić "Rapka/Buba"   Sporedna   Zumreta Bubić "Zumra"   Sporedna     Stjepan Mrvica  Sporedna   Marija Šarafova Sporedna   Mariofil Šesto   Sporedna   Sporedna    Selma  Sporedna    Spomenka Vihorec Sporedna  Sporedna    Senka Vihorec Sporedna   dr. Điđimilović  Sporedna  Đuro Ubiparip   Sporedna       Sporedna   Ines Gracin  Sporedna    Tanja   Sporedna   Sporedna    Senada Fukić   Sporedna   Sporedna   Sporedna    Almas   Sporedna   Sporedna     Ajna Hećimić   Sporedna   Sporedna     Šukrija Hećimić   Sporedna   Jakov Bratić  Sporedna   Sporedna   Đido Mova   Sporedna   Sporedna   Sporedna   Sporedna    Barbara Fazlinović #1   Sporedna    Barbara Fazlinović #2   Sporedna   Sporedna   Sporedna   Mentor Kosova   Sporedna    Jovan Belajbeg   Sporedna    Sanela Hadžimuftezović   Sporedna   Sporedna   Sporedna    Bahro Burek   Sporedna    Milan Čmar "Kufe"   Sporedna    Milutin Čmar "Fufe" #1   Sporedna    Milutin Čmar "Fufe" #2   Sporedna    Indira   Sporedna    Jure Zaklan   Sporedna   Sporedna    Ruža   Sporedna    Lada Vukašinović   Sporedna    Biljana   Sporedna    Renata   Sporedna    Safet Bilmez   Sporedna    Sadžida   Sporedna     Dado   Sporedna    Sadeta   Sporedna     Vlado Mladenović   Sporedna     Avdija Leksiković   Sporedna    Mubina Von Leksikon   Sporedna   Šerifa   Sporedna    Zora Vukašinović   Sporedna     Ivan Galo   Sporedna    Janja Galo   Sporedna    Linda   Sporedna    Jelena Fazlinović   Sporedna     Vesna   Sporedna    Srećko   Sporedna    Zorica   Sporedna    Zgembo Krhkić   Sporedna   Danka   Sporedna

 Epizodne 

 Enis Bešlagić kao Đenis Đenis
 Jasna Beri kao Dragana
 Mario Drmać kao Stefanel
 Alma Terzić kao Mirna
 Ermina Kurevija kao Azra
 Zlatan Zuhrić kao Nagib
 Mladen Vojičić Tifa
 Al'Dino
 Davor Sučić
 Dragan Marinković kao Bećir
 Nebojša Glogovac kao Grdoba
 Svetlana Bojković kao Laura
 Emir Z. Kapetanović kao Mahmut
 Dženita Imamović Omerović kao Rasema
 Jasna Diklić kao Fadila
 Predrag Jokanović kao Drago
 Aleksandar Stojkovic Piksi kao Dušan

 Glavni likovi 
 Izet Fazlinović (Mustafa Nadarević) - vitalni penzioner i glava porodice Fazlinović. Iako vješto skriva svoje emocije i zbog manjka živaca i viška adrenalina često zna biti vrlo agresivan prema svima, jako je vezan za svoju porodicu. Osim sina Faruka, unuka Damira i praunuka Džebre, jako voli još 3 stvari: žene, alkohol i komunizam. Konstantno pije rakiju iz Popovog polja koju gotovo stalno zove "maksuzija". Dobro poznaje Marxovu literaturu i idealizira život u doba Jugoslavije. Imao je brojne avanture s različitim ženama od kojih je rijetko koja imala sretan kraj. U seriji je prikazan i kao jako lukava osoba, pa rijetko pada na pokušaje prevare, a često i sam uspijeva prevariti nekoga. On je "ludi" iz imena serije.
 Faruk Fazlinović (Senad Bašić) - "Zbunjeni" u seriji, Izetov sin. Nekadašnji roker i frontmen benda "Vratnički vukovi". Vlasnik je video-produkcije "Akord" (Prije video-produkcije, u seriji su na istom mjestu bile radiostanica i muzički studio) koja već godinama loše posluje. Hobi mu je muzika, obožava rock'n roll i gotovo uvijek pije pivo u obližnjem kafiću i priča događaje porodice Fazlinović vlasnici kafića Mariji, s kojom je imao i kratak ljubavni odnos. U sebi krije veliku tugu zbog konstantnih porodičnih svađa, nedostatka prave ljubavi u njegovom životu i činjenice da su mu gotovo svi prijatelji budale, poput Čombeta ili braće Mujkić. U osmoj sezoni konačno upoznaje Avdiju, s kim dijeli istu strast za pivom i rock'n rollom i koji mu postaje najbolji prijatelj.
 Damir Fazlinović (Moamer Kasumović) - Najmlađi i najnormalniji član trojca Fazlinovića. Farukov sin, inteligentan mladić koji je u ranijim sezonama bio najbolji student medicine, a u kasnijim uspješan doktor. Nakon raspada braka s Barbarom, majkom njihovog sina Džebre, postaje ovisnik o alkoholu. Poput oca i djeda, i on nema puno sreće sa ozbiljnim vezama. I sam se čudi kako je odrastao kao normalna osoba, uz činjenicu da je čitav život živio uz Izeta i Faruka.

 Epizode  

 Zanimljivosti 

 Zbog velike gledanosti serije Nova TV je kreirala vještačke sezone (cikluse), pa se u Hrvatskoj do sada emitiralo ukupno 10 ciklusa.
 Za petu sezonu su snimljene 24 epizode, koje su podjeljene u dva dijela. Prvih 15 epizoda je emitirano u 2012, a ostatak od 9 epizoda se emitirao u 2013.
 Epizode 137-140 su se pojavile na interaktivnom video portalu Nove TV - OYO.hr, prije premijernog emitiranja na Federalnoj televiziji, ali datumi ovih epizoda su uneseni u skladu sa emitiranjem na Federalnoj televiziji. 
 Posljednje 4 epizode pete sezone (141-144) su emitirane na TV Vijesti, prije premijernog emitiranja na Federalnoj televiziji.
 Epizoda 122 je prilikom premijernog emitiranja na Federalnoj televiziji nosila naziv "There's something about Sanela", međutim u narednim reemitiranjima ove epizode naziv je promijenjen u "Ima nešto u Saneli".
 Almir Kurt je otpjevao najavnu špicu popularne serije Lud, zbunjen, normalan, gdje je i igrao u nekoliko epizoda (kao sporedna uloga).

 Reference 

 Vanjski linkovi 


Kategorija:Bosanskohercegovačke TV-serije
*
Kategorija:Bosanskohercegovačke humorističke serije iz 2000-tih
Kategorija:Bosanskohercegovačke TV-serije sa početkom prikazivanja 2007.
Kategorija:TV-emisije na bosanskom jeziku
Kategorija:TV-emisije s radnjom u Bosni i Hercegovini
Kategorija:Bosanskohercegovačke TV-serije iz 2000-tih
Kategorija:Bosanskohercegovačke TV-serije iz 2010-ih
Kategorija:Bosanskohercegovačke humorističke serije iz 2010-ih
Kategorija:Bosanskohercegovačke TV-serije iz 2020-ih
Kategorija:Bosanskohercegovačke humorističke serije iz 2020-ih